OpenLLM-France/wikimedia huggingface dataset:
# Turón

Turón és un municipi situat en la part sud-oriental de la Alpujarra Granadina (província de Granada), a uns 148 km de la capital provincial. Aquesta localitat limita amb els municipis granadins de Murtas i Albuñol i amb els municipis almeriencs d'Alcolea, Berja i Adra.

## Història

L'inici de Turón com a nucli de població es remunta a l'època de l'Imperi Romà, quan es coneixia pel nom de "Turobriga" i eren explotades les seves mines de plom avui abandonades. Durant l'ocupació islàmica va pertànyer a la taha del Gran Cehel i va viure un temps de tranquil·litat i prosperitat a l'abric dels turons que envolten el nucli urbà i que li proporcionen certa seguretat a més d'un clima més benigne que el de la resta de la comarca. Com tota la zona, va donar als moriscs durant la revolta mudèjar i en ser aquests derrotats i expulsats es va quedar pràcticament deshabitat, pel que va ser repoblat amb colons d'altres regnes d'Espanya.

## Enllaços externs

* Microweb turística de Turón realitzada pel Patronat de Turisme de Granada Arxivat 2008-02-29 a Wayback Machine.
* Situació de Turón
# Cabdill bru

El cabdill bru (Cnipodectes subbrunneus) és un ocell de la família dels tirànids (Tyrannidae).

## Hàbitat i distribució

Viu entre la malesa del bosc de les terres baixes, des de l'est de Panamà i nord, oest i sud-est de Colòmbia, cap al sud, per l'oest dels Andes, fins l'oest de l'Equador i, a través de l'est de l'Equador fins l'est del Perú, nord de Bolívia i oest amazònic del Brasil.

## Referències

* ↑ «Cabdill bru». Cercaterm. TERMCAT, Centre de Terminologia. Rev. 20/10/2022(català)
# Principense

El principense o lunguyê ("Idioma de l'illa") és una llengua criolla considerada llengua ètnica d'unes 1.500 persones, però que actualment només és parlada per unes 200 dones ancianes de l'illa de Príncipe segons un estudi de 1989. Els parlants també parlen portuguès i forro.
El principense presenta moltes similituds amb el forro i pot ser vist com un dialecte. Igual que el forro, és una llengua criolla basada en el portuguès, juntament amb substrats del bantu i kwa. Tanmateix, difereix força dels criolls portuguesos de Guinea Bissau, Senegal, Gàmbia i Cap Verd perquè el substrat es basa més en els parles kwa de Costa d'Ivori, Ghana i Benin.
El seu lèxic té 77% de similitud amb el forro, 67% amb l'angolar i 62% amb l'annobonès. Es considera en perill d'extinció.

## Referències

* ↑ Principense referència a Ethnologue (16th ed., 2009)
* ↑ Holm, John A. Pidgins and Creoles: Reference Survey. Cambridge: Cambridge UP, 1989, p. 277. ISBN 978-0-521-35940-5.
# Uznézia

Uznézia (en rus Узнезя) és un poble de la República de l'Altai, a Rússia. El 2016 tenia 501 habitants. Uznézia es troba a la riba dreta del riu Katun, a 16 km al nord de Txemal, la seu administrativa de la província.

## Referències

* ↑ «Оценка численности постоянного населения Республики Алтай по населённым пунктам за 2012-2016 годы». Arxivat de l'original el 2019-03-04. [Consulta: 24 setembre 2018].
* ↑ Расстояние от Элекмонара до Чемала
# Melilli

Melilli (sicilià Miliddi) és un municipi italià, dins de la província de Siracusa. L'any 2007 tenia 12.857 habitants. Limita amb els municipis d'Augusta, Carlentini, Priolo Gargallo, Siracusa i Sortino.

## Administració

Llista d'alcaldes :
| Període | Identitat | Partit |
| 2007- | Giuseppe Sorbello | Centredreta |

## Galeria d'imatges

* Església de San Sebastiano
* Mègara Hiblea
* Església Mare
# Grigórios Varfis

Grigórios Varfis (Atenes, Grècia 1927) és un polític grec que fou ministre al seu país així com membre de la Comissió Delors I entre 1985 i 1989.

## Biografia

Va néixer el 2 de gener de 1927 a la ciutat d'Atenes. Va estudiar ciències polítiques a la Universitat d'Atenes.

## Activitat política

Membre del PASOK, l'any 1981 fou nomenat Ministre d'Afers Exteriors per part del Primer Ministre de Grècia Andreas Papandreu, càrrec que va mantenir fins al 1984.
En les eleccions europees de 1984 fou escollit eurodiputat al Parlament Europeu i va esdevenir membre de la Comissió de Pressupostos i de control pressupostari, escó que abandonà el gener de 1985 per esdevenir membre de la Comissió Delors I. En la formació d'aquesta Comissió fou nomenat Comissari Europeu de Relacions amb el Parlament, cartera que compaginà amb les de Política Regional i de Protecció al Consumidor. En acabar el seu mandat europeu l'any 1989 abandonà la política.

## Enllaços externs

* (castellà) Informació de Grigórios Varfis al Parlament Europeu
# Mamuka I Xarvaixidze

Mamuka I Xarvaixidze (Manuixihr Beg) fou príncep d'Abkhàzia des de la meitat del segle xviii fins al 1757.
Era fill de Hamid Beg Xarvaixidze, i el va succeir a la seva mort. El 1757 el soldà otomà el va deposar i va annexar el país, però dos fills es van revoltar.
Va deixar tres fills: Mamuka II Xarvaixidze (Manuixihr Beg) que va ser príncep d'Abkhàzia el 1757 rebel·lat contra Turquia; Xirvan Beg Xarvaixidze, desheretat pel seu pare i germans, va entrar al servei de Turquia i va a arribar a alts càrrecs i va obtenir la senyoria de Xuasopeli; i Zurab Xarvaixidze (Suraba Beg) que va ser príncep d'Abkhàzia cap al 1770.

## Referències

* Genealogia
* Assiatiani, Nodar; Bendianachvili, Alexandre. Histoire de la Géorgie. París: Harmattan, 1997. ISBN 2-7384-6186-7.
# Turčianske Kľačany

Turčianske Kľačany és un poble i municipi d'Eslovàquia que es troba a la regió de Žilina, al centre-nord del país.
# Burns (Kansas)

Burns és una població dels Estats Units a l'estat de Kansas. Segons el cens del 2000 tenia 268 habitants.

## Demografia

Segons el cens del 2000, Burns tenia 268 habitants, 101 habitatges, i 79 famílies. La densitat de població era de 295,6 habitants per km².
Dels 101 habitatges en un 36,6% hi vivien nens de menys de 18 anys, en un 63,4% hi vivien parelles casades, en un 10,9% dones solteres, i en un 20,8% no eren unitats familiars. En el 17,8% dels habitatges hi vivien persones soles el 6,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 2,94.
Per edats la població es repartia de la següent manera: un 29,1% tenia menys de 18 anys, un 8,2% entre 18 i 24, un 29,5% entre 25 i 44, un 17,5% de 45 a 60 i un 15,7% 65 anys o més.
L'edat mediana era de 36 anys. Per cada 100 dones de 18 o més anys hi havia 102,1 homes.
La renda mediana per habitatge era de 33.500 $ i la renda mediana per família de 39.000 $. Els homes tenien una renda mediana de 22.143 $ mentre que les dones 21.250 $. La renda per capita de la població era d'11.990 $. Entorn del 7,5% de les famílies i l'11,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Burns». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Burns». American Fact Finder. Oficina del Cens dels Estats Units, 12-01-2010.
Viccionari
# Principi

«Principi» té aquests significats:
* L'inici d'algun esdeveniment
* Una regla física, vegeu principi (física)
* Una màxima ètica, vegeu principi (ètica)
* Una llei experimental general
Viccionari
# Uzodinma Iweala

Uzodinma Iweala (Washington DC, 5 de novembre de 1982) és un escriptor i metge nigeriano-estatunidenc. La seva novel·la de debut, Beasts of No Nation, és el resultat de la seva tesi sobre escriptura creativa a Harvard. Parla d'un nen soldat en un país africà sense nom. El llibre, publicat el 2005 i adaptat com a pel·lícula premiada el 2015, va ser ressenyat per Time Magazine, The New York Times, Entertainment Weekly, The Times i Rolling Stone. El llibre va ser traduït el 2010 al català per Martí Sales i Laura Baena i publicat per Edicions de 1984 amb el títol Bèsties sense pàtria. El 2012, va publicar el llibre de no ficció Our Kind of People, sobre l'epidèmia de VIH a Nigèria.
Més endavant, va publicar una novel·la titulada Speak No Evil, publicada el 2018, que destaca la vida d'un noi nigeriano-americà gai anomenat Niru. Iweala és actualment el director general del The Africa Center a Harlem, Nova York.

## Biografia

Fill de l'economista nigeriana Ngozi Okonjo-Iweala, Iweala va assistir a la St Albans School de Washington DC i més tard al Harvard College, on es va graduar amb un AB, magna cum laude, en llengua i literatura anglesa i nord-americana, el 2004. Mentre estava a Harvard, Iweala va guanyar el premi Hoopes i el premi Dorothy Hicks Lee per a la millor tesi de grau, 2004; el premi Eager al millor relat breu de grau, 2003; i el Premi Horman a l'excel·lència en escriptura creativa, 2003. Es va graduar al Col·legi de Metges i Cirurgians de la Universitat de Colúmbia el 2011 i va ser becari a l' Institut Radcliffe d'Estudis Avançats de la Universitat Harvard.

## Premis i reconeixements

El 2006, Iweala va guanyar el premi Young Lions Fiction de la Biblioteca Pública de Nova York. El 2007, va ser definit com un dels 20 millors novel·listes americans joves per la revista Granta.

## Referències

* ↑ «Uzodinma Iweala | Radcliffe Institute for Advanced Study at Harvard University». Radcliffe.harvard.edu. [Consulta: 26 novembre 2016].
* ↑ «The Sunday Times». The Sunday Times, 05-05-2013. Arxivat de l'original el 5 maig 2013.
* ↑ (en anglès) , 05-03-2018 [Consulta: 29 maig 2020].
* ↑ «Acclaimed Beasts of No Nation author Uzodinma Iweala - on science, power, and race». Australian Broadcasting Corporation, 22-03-2020.
* 1 2 «Barnes & Noble.com - Uzodinma Iweala - Books: Meet the Writers», 01-09-2007. Arxivat de l'original el 2007-09-01.
* ↑ «Okonjo-Iweala's Son's Book Named Among Best Of 2018» (en anglès americà). TheNigerian News, 30-11-2018. [Consulta: 29 maig 2020].
* ↑ «Former Minister's son's book named among best of 2018» (en anglès americà). Crack Reporters | Your #1 Up-to-date News Website, 30-11-2018. Arxivat de l'original el 2020-11-27. [Consulta: 29 maig 2020].
* ↑ , 11-02-2007 [Consulta: 27 maig 2010].
* ↑ «Uzodinma Iweala | Radcliffe Institute for Advanced Study at Harvard University». Radcliffe.harvard.edu. [Consulta: 26 novembre 2016].
* ↑ «Young Lions Award List of Winners and Finalists». The New York Public Library. [Consulta: 29 maig 2020].
* ↑ «Uzodinma Iweala - Granta Best of Young American Novelists 2», 30-04-2007. Arxivat de l'original el 2007-04-30.
# Melilla (Montevideo)

Melilla és una zona rural del departament de Montevideo i un barri (barrio) de la seva capital, la ciutat del mateix nom. Es troba al nord-oest del territori, limítrof amb els departaments de San José i Canelones, separat d'aquests pel riu Santa Lucía.
Melilla forma part de l'àrea metropolitana de la capital de l'Uruguai i es caracteritza per la seva vegetació pampeana, els seus cursos fluvials i els assentaments urbans aïllats, generalment ubicats entre petites granges i hectàrees de terra dedicada a l'agricultura i a la ramaderia. Melilla és un punt de trànsit entre la ciutat de Montevideo i la zona oest i nord-oest del país, en trobar-se entremig de la zona urbana i del litoral occidental uruguaià.

## Infraestructura

Les seves carreteres són recorregudes sobretot per viatgers i residents al departament de San José.
El barri es troba unit a Lezica, motiu pel qual de vegades es parla d'aquesta zona de Montevideo com Lezica-Melilla. També compta amb un aeroport propi, l'Aeroport Internacional Ángel S. Adami.

## Agermanaments

* Melilla ( Espanya)

## Referències

* ↑ (castellà) La Melilla uruguaya recibió la Medalla de Oro de la Ciudad Arxivat 2016-03-03 a Wayback Machine. a infomelilla.com, consultat el 27/03/2010
* ↑ «Melilla se hermana con Montevideo - Notícia a InfoMelilla». Arxivat de l'original el 2008-12-26. [Consulta: 27 març 2010].
# Grigórievka (Bélgorod)

* Per a altres significats, vegeu «Grigórievka».
Grigórievka - Григорьевка (rus) - és un poble (un khútor) de l'óblast de Bélgorod, a Rússia. El 2010 tenia 38 habitants. Pertany al districte (raion) de Prókhorovka.

## Referències

* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
* ↑ «Avdeyevka» (en anglès). GeoNames. Arxivat de l'original el 2022-02-04. [Consulta: 4 febrer 2022].
* ↑ Бобов А. Начало заселения района / А. Бобов //Истоки. – 2001. – 10 янв.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 4 febrer 2022].
# Maria Francesca de Bournonville

Maria Francesca de Bournonville (en francès Marie Françoise de Bournonville) va néixer a La Morte (França) el 15 de juliol de 1654 i va morir el 16 de juliol de 1748. Era filla del duc Ambrosi Francesc de Bournonville (1619-1693) i de Lucrècia Francesca de la Vieuville (1632-1678).
El 13 d'agost de 1671 es va casar amb el duc Anne Jules de Noailles (1650-1708), fill del primer duc de Noailles Anne de Noailles (1613-1678) i de Lluïsa Boyer de Sainte-Geneviève-des-Bois (1632-1679). El matrimoni va tenir 20 fills:
* Maria Cristina de Noailles (1672-1748), casada amb el mariscal de França Antoni V de Gramont (1671-1725).
* Un fill nascut mort el 1673
* Un fill nascut mort el 1674
* Lluís Maria de Noailles (1675)
* Lluís Pau de Noailles (1676), comte d'Ayen
* Maria Carlota de Noailles (1677-1723), casada amb el marquès de Coëtquen.
* Adrià Maurici de Noailles (1678-1766), tercer duc de Noailles, casat amb Francesca Carlota d'Aubigné.
* Anna Lluïsa de Noailles (1679)
* Un fill nascut el 1680 i mort el 1684.
* Joan Anne de Noailles (1681)
* Júlia Francesca de Noailles (1682)
* Llúcia Felicitat de Noailles (1683), casada amb Victor-Marie d'Estrées (1660-1737).
* Maria Teresa de Noailles (1684), casada amb Carles Francesc de la Baume Le Blanc, duc de La Vallière.
* Emmanuel Jules de Noailles (1686-1702), comte de Noailles.
* Maria Francesca de Noailles (1687) casada amb Emmanuel de Beaumanoir, marquès de Lavardin.
* Maria Victòria de Noailles (1688-1766), casada primer amb Lluís de Pardaillan, marquès de Gondrin (1689-1712, i després amb Lluís Alexandre de Borbó, comte de Tolosa (1678-1737),
* Maria Emília de Noailles (1689-1723) casada amb Emmanuel Rousselet, marquès de Châteauregnaud.
* Jules Adrià de Noailles (1690-1710), comte de Noailles.
* Maria Urànie de Noailles (1691)
* Anna Lluïsa de Noailles (1695-1773) casada amb Francesc Le Tellier, marquès de Louvois.

## Bibliografia

* Marie-Nicolas Bouillet et Alexis Chassang (dir.), « Anne-Jules de Noailles » dins del Dictionnaire universel d'histoire et de géographie, 1878.
# Turčianska Štiavnička

Turčianska Štiavnička és un poble i municipi d'Eslovàquia que es troba a la regió de Žilina, al centre-nord del país.
# Buti

Buti és un municipi situat al territori de la Província de Pisa, a la regió de la Toscana, (Itàlia).
Buti limita amb els municipis de Bientina, Calci, Capannori i Vicopisano.

## Galeria

* Vista del municipi
* Església de S.Giovanni
* Castel Tonini
* Castel Tonini
* Plaça de Buti
* Localització del municipi a la prov. de Pisa
# Pterolebias phasianus

Pterolebias phasianus és un peix de la família dels rivúlids i de l'ordre dels ciprinodontiformes.

## Morfologia

Els mascles poden assolir els 5 cm de longitud total.

## Distribució geogràfica

Es troba a Sud-amèrica: Brasil.

## Referències

* 1 2 FishBase (anglès)

## Bibliografia

* Costa, W. J. E. M. 1988. A new species of the neotropical annual fish genus Pterolebias (Cyprinodontiformes, Rivulidae), from central Brazil. J. Zool. (Lond.) v. 215 (pt 4): 657-662.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* «Pterolebias phasianus». Catalogue of Life. (anglès) (anglès)
# VP:10

«VP:10» té aquests significats:
* Viquipèdia:Els 10 fonamentals (drecera VP:10F), la llista dels articles més essencials de la Viquipèdia
* Viquipèdia:Deu coses que potser no sabíeu sobre la Viquipèdia (drecera VP:10C), un decàleg amb reflexions sobre què és la Viquipèdia
* Viquipèdia:10 anys de la Viquipèdia (drecera VP:10A), la pàgina amb els actes de celebració dels 10 anys del projecte
# Melilla Club de Fútbol

El Melilla Club de Fútbol fou un club de futbol espanyol de la ciutat de Melilla.
El club va ser fundat el 1940 com a Club Deportivo Tesorillo, adoptant el nom Melilla Club de Fútbol l'agost de 1956, després de la dissolució del UD Melilla. Jugà a Segona Divisió entre 1962 i 1966. A continuació va perdre diverses categories i el 1976 es fusionà amb el Club Gimnástico de Cabrerizas, per formar el Gimnástico Melilla Club de Fútbol.
L'evolució dels principals clubs de la ciutat és:
* Melilla Fútbol Club (1921-1943)
* CU Juventud Español (1940-1943)
* Unión Deportiva Melilla (1943-1956)
* Club Deportivo Tesorillo (1940-1956) → Melilla Club de Fútbol (1956-1976)
* Sociedad Deportiva Melilla (1970-1976)
* Club Gimnástico de Cabrerizas (1973-1976)
* Gimnástico Melilla Club de Fútbol (1976-1980) → Unión Deportiva Melilla (1980-)

## Evolució de l'uniforme

El primer uniforme del club era totalment negre, fins que a meitat de la dècada de 1920 canvià a samarreta blava i pantaló blanc.
| 1940 | 1951 | 1956 | 1960 |

## Temporades

| Temporada | Nivell | Divisió | Posició | Copa del Rei |
| 1940-1956 | — | Regional | — | |
| 1956-57 | 3 | 3a Divisió | 1r | |
| 1957-58 | 3 | 3a Divisió | 14è | |
| 1958-59 | 3 | 3a Divisió | 13è | |
| 1959-60 | 3 | 3a Divisió | 9è | |
| 1960-61 | 3 | 3a Divisió | 2n | |
| 1961-62 | 3 | 3a Divisió | 2n | |
| 1962-63 | 2 | 2a Divisió | 11è | 1a ronda |
| 1963-64 | 2 | 2a Divisió | 12è | 16ens de final |
| 1964-65 | 2 | 2a Divisió | 12è | 1a ronda |
| 1965-66 | 2 | 2a Divisió | 15è | 1a ronda |
| 1966-67 | 3 | 3a Divisió | 6è | |
| 1967-68 | 3 | 3a Divisió | 4t | |
| 1968-69 | 3 | 3a Divisió | 2n | |
| 1969-70 | 3 | 3a Divisió | 3rd | 4a ronda |
| 1970-71 | 3 | 3a Divisió | 11è | 1a ronda |
| 1971-72 | 3 | 3a Divisió | 5è | 1a ronda |
| 1972-73 | 3 | 3a Divisió | 7è | 1a ronda |
| 1973-74 | 3 | 3a Divisió | 14è | 2a ronda |
| 1974-75 | 3 | 3a Divisió | 15è | 1a ronda |
| 1975-76 | 3 | 3a Divisió | 18è | 1a ronda |

## Referències

* ↑ «Melilla Club de Fútbol» (en castellà). Fútbol Regional. [Consulta: 24 novembre 2021].
* ↑ «Historial del Melilla Club de Fútbol» (en castellà). La Futbolteca. [Consulta: 24 novembre 2021].
* ↑ «Cronología del fútbol melillense en categoria nacional» (en castellà). melillaesdeporte.es, 16-03-2017. Arxivat de l'original el 2021-11-26.
* ↑ Melilla CF a La Futbolteca
* ↑ UD Melilla 1943 a La Futbolteca
* ↑ UD Melilla a La Futbolteca
# Galina Fiódorovna Románova

Galina Fjodorowna Romanowa (Romankovo, Dnepropetrovsk, Ucraïna, URSS, 1918 - Presó de Plötzensee, Alemanya, 3 de novembre de 1944) va ser una metgessa ucraïnesa presonera del règim nazi que va organitzar un grup de resistència des de l'interior dels camps de concentració nazis de la regió d'Oranienburg, al nord de Berlín durant la Segona Guerra Mundial.

## Biografia

Galina Fjodorowna Romanowa va néixer en el poblat de Romankovo a la regió de Dnepropetrovsk, Ucraïna. El seu pare va ser un ferrer que va ser assassinat per la NKVD el 1937. Va estudiar medicina a la Universitat de Dnepropetrovsk i solament va aconseguir acabar la llicenciatura quan la seva regió va ser assolada per l'ocupació alemanya al principi de 1942. Va ser presa presonera i deportada al Camp de concentració de Sachsenhausen a la regió d'Oranienburg, es va salvar de la primera selecció en aquest camp i va passar com a metgessa rotativa en un dels camps de treballs forçats satèl·lits de Wildau per a presoners soviètics, donant assistència mèdica als hospitals de treballs ajudada per mitjà d'auxiliars, un d'ells es deia Alexei Kalinitchenko. Un químic i exiliat soviètic anomenat Konstantin Konstantinowitsch Shadkewitsch que organitzava la resistència russa en els camps de treball, li va presentar a Georg Groscurth, metge de la Universitat de Berlín que pertanyia secretament a la Europäische Union que mantenien contacte amb els aliats.
Galina Romanowa va organitzar una sort de resistència entre els seus contactes en aquests camps, proporcionant comunicacions entre els membres de la Unió Europea de nacionalitat francesa i belga. Els contactes eren simulats sota el pretext de consultes mèdiques. Georg Groscurth va ser arrestat per la Gestapo, el 4 de setembre de 1943 i va cometre delació forçada sota constrenyiment de tortura desvelant les seves activitats.
Malgrat tot, no va ser obstacle perquè Romanowa pogués trobar un contacte amb membres de la Creu Roja Internacional sueca on va preparar un missatge per ser lliurat als aliats sota el mateix pretext.
Finalment, Galina Romanowa i Alexei Kalinitchenko van ser descoberts el 6 d'octubre de 1943, justament quan el missatge estava preparat i van ser sotmesos a durs interrogatoris on el seu ajudant Kalinitchenko va morir arran de les tortures. Tant Galina Romanowa com Konstantin Shadkewitsch van ser enviats a presó. Galina Romanowa va ser enviada a la presó de Plötzensee i Shadkewitsch a Brandenburg sent condemnats a mort el 27 d'abril de 1944, sent executats el 3 de novembre i el 30 d'octubre d'aquest any respectivament, Galina Romanowa va morir als 26 anys.

## Referències

* ↑ Memorial de la Resistencia al nazismo- Galina F. Romanowa
* ↑ Memorial de la Resistencia al nazismo-Georg Groscurth
* ↑ «Fotografía de Galina Romanowa». Arxivat de l'original el 2011-06-13. [Consulta: 14 març 2016].
* ↑ «Fácsimil de la Sentencia de Muerte de Romanowa y otros». Arxivat de l'original el 2011-06-13. [Consulta: 14 març 2016].
# Butilitsi

Butilitsi (en rus: Бутылицы) és un poble de l'óblast de Vladímir, a Rússia, segons el cens del 2010 tenia 1.171 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Manattee Road

Manattee Road és una concentració de població designada pel cens dels Estats Units a l'estat de Florida. Segons el cens del 2000 tenia 1.937 habitants.

## Demografia

Segons el cens del 2000, Manattee Road tenia 1.937 habitants, 852 habitatges, i 593 famílies. La densitat de població era de 52,3 habitants/km².
Dels 852 habitatges en un 21,6% hi vivien nens de menys de 18 anys, en un 57,6% hi vivien parelles casades, en un 8,8% dones solteres, i en un 30,3% no eren unitats familiars. En el 25,9% dels habitatges hi vivien persones soles el 13,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,71.
Per edats la població es repartia de la següent manera: un 19,4% tenia menys de 18 anys, un 5,8% entre 18 i 24, un 19,9% entre 25 i 44, un 28,1% de 45 a 60 i un 26,8% 65 anys o més.
L'edat mediana era de 49 anys. Per cada 100 dones de 18 o més anys hi havia 93,8 homes.
La renda mediana per habitatge era de 22.306 $ i la renda mediana per família de 25.174 $. Els homes tenien una renda mediana de 22.417 $ mentre que les dones 14.200 $. La renda per capita de la població era de 13.534 $. Entorn del 17,3% de les famílies i el 21,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Manattee Road». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Manattee Road». American Fact Finder. Oficina del Cens dels Estats Units, 12-01-2010.